Dobrý deň,   
  
radi by sme Vás informovali o iniciatíve - súťaži Európskej centrálnej banky (ECB) Euro Video Challenge.   
  
Súťaž je určená pre všetkých mladých ľudí z EÚ, ktorí majú radi ekonomické témy a zároveň radi natáčajú krátke videá.   
  
**O čo v súťaži ide?**   
Dokážete podať ekonomické témy pútavým spôsobom? Radi nakrúcate videá?   
Ak ste vo veku od 18 do 30 rokov, nenechajte si ujsť príležitosť predviesť svoj talent a prezentovať nám v originálnom videu v maximálnej dĺžke 2 minúty a 20 sekúnd vybranú ekonomickú tému súvisiacu s činnosťou [Európskej centrálnej banky](http://www.ecb.europa.eu/ecb/tasks/html/index.sk.html)! Termín odovzdania videí je **24. septembra 2017**.   
  
**Čo môžete vyhrať?**   
Jednotlivci a skupiny, ktorí vytvoria najlepšie videá, budú pozvaní na slávnostné odovzdávanie cien na desiatom ročníku ekonomickej konferencie [Les Journées de l’économie](http://www.journeeseconomie.org/) (Jéco), ktorá sa uskutoční 9. novembra 2017 vo francúzskom Lyone. Autor víťazného videa si odnesie cenu **4 000 €**. V závislosti od kvality videí môže porota rozhodnúť aj o udelení druhej a tretej ceny vo výške 3 000 € a 2 000 €.   
Najlepšie videá môžu byť tiež zverejnené na sociálnych sieťach Európskej centrálnej banky a Jéco!   
  
**Podmienky účasti**   
**1. Nakrúťte video!**   
Ukážte nám svoj pohľad na vybranú ekonomickú tému, ktorá súvisí s činnosťou Európskej centrálnej banky. Téma by mala byť spracovaná pútavým a jednoduchým spôsobom, ktorý je vhodný pre mladé publikum aj bez predchádzajúcich znalostí danej problematiky. Videá môžu byť v angličtine, francúzštine, nemčine, taliančine alebo španielčine. Mali by byť v horizontálnom formáte a v maximálnej dĺžke 2 minúty 20 sekúnd. Predložiť je potrebné aj scenár (maximálne 1 500 slov).   
  
**2. Zaregistrujte sa na internetovej stránke súťaže a do 24. septembra 2017 odovzdajte svoje video!**   
  
Viac informácií o iniciatíve nájdete aj v slovenskom jazyku na nasledovnej stránke: <http://www.ecb.europa.eu/ecb/educational/euro/html/index.sk.html>

Radi by sme Vás požiadali o zdieľanie tejto informácie medzi potenciálnymi záujemcami, príp. umiestnenie odkazu na súťaž na Vašich web stránkach alebo profiloch na sociálnych sieťach.   
  
  
Ďakujeme pekne.   
  
S pozdravom,   
  
**Peter Szuttor**   
expert komunikácie/Senior Communications Expert   
  
Národná banka Slovenska   
odbor kancelárie guvernéra/Office of the Governor   
oddelenie komunikácie/Communications Section   
tel.: +421 2 5787 2147   
[www.nbs.sk](imap://repcikova%40besst%2Esk@imap.websupport.sk:993/fetch%3EUID%3E/www.nbs.sk)

P.S.: Uvedomujeme si, že je prázdninové obdobie, ale na druhej strane, tí čo by mali záujem o účasť na tejto súťaži, majú aj viac času :-)